**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 21.07.2025, ora 08.00 – 22.07.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 22.07.2025, ora 07.00**

**RÂURI**

**Debitele au fost în scădere,** exceptând cursul mijlociu și inferior al Siretului, cursul inferior al Mureșului, unde au fost în creștere prin propagare și râurile din bazinele hidrografice Vedea, Bârlad bazinele inferioare ale Jiului, Oltului, Argeșului și Ialomiței, cursul mijlociu și inferior al Prutului și râurile din Dobrogea, unde au fost staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Vișeu, Tur, Moldova, Suceava, bazinul superior al Prutului și cursul Siretului şi mai mici (sub 30%) pe râurile din bazinele hidrografice: Crasna, Barcău, Crișuri, Bega Veche, Timiș, Moravița, Caraş, Nera, Cerna, Bârlad, pe afluenții Prutului, pe afluenții din bazinul mijlociu și inferior al Mureșului, bazinul inferior al Jiului, unii afluenți din bazinele Oltului, Argeşului, Vedei și pe râurile din Dobrogea.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în scădere,** exceptând cursurile inferioare ale Mureșului și Siretului, unde vor fi în creștere prin propagare și râurile din bazinele hidrografice Vedea, Bârlad bazinele inferioare ale Jiului, Oltului, Argeșului și Ialomiței, cursul mijlociu și inferior al Prutului și râurile din Dobrogea, unde vor fi staționare.

Pe unele râuri mici din zonele de munte, sunt posibile, creșteri de niveluri și debite datorate precipitațiilor sub formă de aversă, însemnate cantitativ prognozate, cu probabilitate mai mare în bazinele superioare ale Jiului, Argeșului și Ialomiței, în bazinul mijlociu al Oltului și pe unii afluenți din bazinul superior al Prutului.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 17 - 18.07.2025 a fost în scădere, la valoarea de 2500 m3/s, sub media multianuală a lunii iulie (5350 m3/s).

În aval de Porțile de Fier debitele au fost în scădere pe sectorul Gruia - Oltenița și în creștere pe sectorul Călărași - Tulcea.

Debitul la intrarea în țară (secțiunea Baziaș) va fi staționar (2500 m3/s).

În aval de Porțile de Fier debitele vor fi în creștere pe sectoarele Gruia – Calafat și Hârșova -Tulcea și în scădere pe sectorul Bechet - Cernavodă.

**2.** **Situația meteorologică în intervalul 21.07.2025, ora 09.00 – 22.07.2025, ora 06.00**

**ÎN ŢARĂ**

**Administraţia Naţională de Meteorologie (A.N.M.)** a emis în data de 21.07.2025, la ora 10:00, Avertizarea Meteorologică nr. 95, vizând, instabilitate atmosferică, conform căreia:

- **MESAJ 1,**

**- COD PORTOCALIU** valabil pentru 21 iulie, ora 10 – 22 iulie, ora 10, vizând val de căldură, caniculă și disconfort termic accentuat (temp. max.: între 37 și 40 de grade), pt. jud. CS, MH, DJ, OT, TR (5 pref.):

**- COD GALBEN** valabil pentru 21 iulie, ora 10 – 22 iulie, ora 10, vizând val de căldură, caniculă și disconfort termic ridicat, pt. nordul Banatului, Crișana, sud-vestul Transilvaniei, nordul Olteniei, cea mai mare parte a Munteniei și sud-vestul Dobrogei, pt. jud. AB, AR, AG, BH, CL, CT, DB, BR, GJ, HD, IL, IF, PH, TM, VL și Mun. Buc (16 prefecturi) – COD GALBEN (MESAJ 1);

**- MESAJ 2,**

**- COD ROȘU,** valabil pentru 22 iulie, ora 10 – 23 iulie, ora 10, vizând val de căldură persistent si intens, caniculă și disconfort termic deosebit de accentuat (temp. max.: între 40 și 41 de grade), pt. jud. CL, DJ, GR, OT, TR, IF si Mun Buc. (7 pref.):

**- COD PORTOCALIU** valabil pentru 22 iulie, ora 10 – 23 iulie, ora 10, vizând val de căldură, caniculă și disconfort termic accentuat, pt. 2 jud. IL si CT,

**- cod GALBEN,** pt nordul Olteniei, al Munteniei, in S. Moldovei si local in Dobrogea, pt. 12. jud: AG, BR, BZ, CT, DB, GJ, GL, MH, PH, VL, VN si TL (temp. max.: între 34 și 38 de grade).

Această Avertizare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- *Caraş-Severin, Dolj, Mehedinți, Olt Și Teleorman* (5 prefecturi) – COD PORTOCALIU (MESAJ 1).

- *Alba, Arad, Argeş, Bihor, Călaraşi, Constanţa, Dâmboviţa, Giurgiu, Gorj, Hunedoara, Ialomiţa, Ilfov, Prahova, Timiş, Vâlcea și Municipiul Bucureşti* (16 prefecturi) – COD GALBEN (MESAJ 1).

- *Călaraşi, Dolj, Giurgiu, Olt, Teleorman, Ilfov și Municipiul Bucureşti* (7 prefecturi) – COD ROȘU (MESAJ 2).

*- Ialomița și Constanța* (2 prefecturi) – COD PORTOCALIU (MESAJ 2).

- *Argeş, Brăila, Buzău, Constanţa, Dâmboviţa, Galați, Gorj, Mehedinți, Prahova, Vâlcea, Vrancea și Tulcea* (12 prefecturi) – COD GALBEN (MESAJ 2).

 **Valul de căldură s-a intensificat** îndeosebi în vestul și sudul teritoriului, în Crișana, Banat, Oltenia, Muntenia, sudul Moldovei, sud-vestul Transilvaniei și în partea continentală a Dobrogei a fost caniculă și disconfort termic accentuat, cu indice temperatură-umezeală (ITU) frecvent peste pragul critic de 80 de unități. În restul teritoriului vremea a fost călduroasă. Cerul a fost variabil, cu unele înnorări ziua în zona montană unde doar izolat au fost ploi slabe de scurtă durată, iar noaptea în sud-vest, centru și nord unde local au fost averse și descărcări electrice.

Vântul a suflat slab și moderat, cu intensificări noaptea în timpul ploilor. Temperaturile maxime au fost cuprinse între 28 de grade la Joseni, Sulina, Gura Portiței, Constanța-dig și Mangalia și 40 de grade la Calafat și Băilești. La ora 6 se înregistrau 12 grade la Miercurea Ciuc, Joseni și Toplița și 26 de grade la Drăgășani.

**LA BUCUREŞTI**

**A fost caniculă și disconfort termic,** cu indice temperatură-umezeală (ITU) ce a depășit pragul critic de 80 de unități.

Cerul a fost variabil, mai mult senin dimineața și noaptea. Vântul a suflat slab până la moderat. Temperatura maximă, în creștere față de ziua precedentă, a fost de 37 de grade la Afumați și Băneasa și de 38 de grade la Filaret. La ora 6 se înregistrau 17 grade în Băneasa, 21 de grade la Afumați și 22 de grade la Filaret.

**3. Prognoza meteorologică în intervalul 22.07.2025, ora 09.00 – 23.07.2025, ora 09.00**

**ÎN ŢARĂ**

 **Valul de căldură se va intensifica** în sudul și parțial în estul țării, unde va fi canicula și disconfortul termic accentuat, indicele temperatură-umezeală (ITU) urmând să depășească pragul critic de 80 de unități. În celelalte regiuni vremea va fi călduroasă. Temperaturile maxime se vor încadra în general între 28 și 40 de grade, iar cele minime vor fi cuprinse între 10 și 24 de grade, cu valori de peste 20 de grade, caracterizând o noapte tropicală, în regiunile sudice și sud-estice. Cerul va fi variabil, dar gradul de instabilitate atmosferică va fi în creștere, iar îndeosebi dupăamiaza și seara vor fi înnorări temporar accentuate, averse, descărcări electrice și intensificări ale vântului la munte, local în centrul, sudul și estul Transilvaniei, în Moldova și pe suprafețe mai mici în rest. Aversele vor avea și caracter torențial și pe alocuri se vor acumula cantități mari de apă (20...30 l/mp). Vor fi condiții de grindină și vijelii.

**LA BUCUREŞTI**

 **Valul de căldură se va intensifica,** va fi caniculă și disconfort termic deosebit de accentuat, iar indicele temperaturăumezeală (ITU) va depăși pragul critic de 80 de unități. Temperatura maximă va fi de 39...41 de grade, iar cea minimă va fi de 19...22 de grade, caracterizând o noapte tropicală. Cerul va fi variabil, dar în a doua parte a zilei vor fi posibile înnorări temporar accentuate, averse, descărcări electrice și intensificări de scurtă durată ale vântului.

1. ***CALITATEA APELOR***

**1.1. Pe fluviul Dunărea**

Nu au fost evenimente deosebite.

**1.2. Pe râurile interioare**

***ABA-Prut-Bârlad*** revine cu informații suplimentare referitoare la producerea, în data de 09.07.2025, ora 09.55, unei poluări accidentale a apei râului Luizoaia (apa de culoare gri), afluent al raului Sitna, pe raza municipiului Botosani, strada Plopilor, nr. 10, amonte de POD DN29 din cauza deversarilor pe colectorul de canalizare AZBO Dn400 mm, operator SC NOVA APASERV SA Botosani. Cauza: blocarea canalului de scurgere cu deseuri. La ora 11.00 scurgerea apelor uzate prin reteaua de canalizare era sistata. Nu s-a observat mortalitate piscicola. S-au prelevat probe de apa care au fost analizate in laboratorul LCA Botosani (tabel).

|  |  |
| --- | --- |
| TABEL REZULTATUL ANALIZELOR: Analize efectuate in Laboratorul de Calitatea Apei Botosani: |   |
| Secțiunea | Data  | pHunități | Oxigen dizolvatMg/l | AmoniuMg/l |
| *râul Luizoaia,* mun. Botoșani, str. Săvenilor, amonte pod DN29, intersecție cu str. Plopilor | 21.07.2025 | 7.7 | 3.51 | 2.06 |
| *râul Sitna,* 450 m aval de confluența cu râul Luizoaia | 21.07.2025 | 7.6 | 3.87 | 0.779 |

S-au executat lucrări de decolmatare a colectorului ovoid AZBO 1000 mm:

-s-a izolat segmentul aferent canalului colector,

-au fost îndepartate obiectele/materialele care au obturat secțiunea de curgere;

S-a blindat conducta de preaplin AZBO 400 mm cu un balon obturator;

S-au executat lucrari de decopertare a colectorului ovoid AZBO 1000 mm pe tronsonul colmatat, situat pe str. Plopilor și s-au indepartat materialele obstrucționante.

S-au intocmit documentele (referat, cerere ofertă) și s-a demarat achiziția unei conducte din PE riflată Dn 1000 mm pentru înlocuirea tronsonului avariat al colectorul ovoid.

**A.B.A. Prut-Bârlad** a asigurat un debit de diluție de 0,5 mc/s, pe râul Sitna, din ac. Cătămărăști, pentru protejarea florei și faunei acvatice;

SGA Botosani a dispus masuri de eliminare a efectelor poluarii, îndepărtarea depunerilor, plutitorilor din albie și de pe maluri, provocate de deversarea apelor uzate neepurate în cursul de apă; a prelevat probe de apă, a verificat in teren masurile luate și a monitorizat cursurile de apa Luizoaia și Sitna aval de punctul de deversare;

Personalul SGA Botosani a colaborat cu operatorul Nova Apaserv pentru identificarea cauzelor deversării, stabilirea măsurilor optime pentru stoparea poluării și eliminarea efectelor pe sectorul afectat, precum și organizarea unui plan de măsuri preventive pentru verificarea integrității, stabilității și funcționalității complete a colectorului de canalizare;

Urmare a stopării deversării prin conducta de preaplin AZBO 400 mm și a execuției lucrărilor de decopertare și decolmatare completă a colectorului, apele uzate sunt transportate în totalitate prin colectorul de canalizare în stația de epurare Botoșani, fiind eliminată deversarea directă.

Calitatea apei a cursurilor de apă Luizoaia și Sitna pe sectorul aval de punctul de deversare (mun. Botosani, str. Plopilor nr. 10) s-a ameliorat, coroborat cu creșterea debitului râurilor urmare a precipitațiilor abundente înregistrate în bazinele hidrografice superioare ale acestora, parametrii de calitate revenind la valorile specifice stării ecologice caracteristice corpului de apă.

S-a instituit din partea operatorului un program de supraveghere a colectorului și șantierului până la definitivarea lucrărilor de înlocuire.

**ABA Mureș** revine cu informații suplimentare referitoare la calitatea apei de pe probele de apă prelevate aval de salina Praid (jud. Harghita), respectiv monitorizarea calitativă a cursurilor de apă: Corund, Târnava Mică, Târnava Mare și Mureș, astfel:

- În data de 21.07.2025 au fost monitorizate, o dată pe zi (la ora 6:00), un număr de 18 secțiuni, amplasate pe 4 râuri: r. Corund (2 secțiuni), r. Târnava Mică (8 secțiuni), r. Târnava Mare (o secțiune) și r. Mureș (7 secțiuni). Dintre acestea, 8 secțiuni au fost monitorizate cu o frecvență de două ori de zi (la ora 6:00 și la ora 18:00).

- Măsurători efectuate in situ: Dintre cele 18 secțiuni, s-a realizat monitorizarea, in situ, la indicatorul conductivitate cu o frecvență orară, 24/24, în 7 secțiuni amplasate pe 4 râuri: r. Corund (o secțiune), r. Târnava Mică (o secțiune), r. Târnava Mare (o secțiune) și r. Mureș (4 secțiuni).

**Râul Corund:** Concentrația clorurilor, pe probele de apă prelevate în secțiunea amonte de confluența cu r.Tva Mică, în data de 21.07 ora 06:00 a crescut cu 290 mg/l față de 1482 mg/l înregistrată în data de 20.07. ora 18:00. Conform măsurătorilor cu frecvență orară, in-situ, în ultimele 24 ore, conductivitatea în secțiunea r. Corund amonte confl r. Tva Mică, a variat între 4910 μS/cm și 7240 μS/cm.

**R. Târnava Mică,** este, în continuare, influențat de aportul r. Corund; rezultatele analizelor prezintă o variația ușor pulsatorie și se mențin la valori mult mai scăzute față de cele înregistrate la declanșarea evenimentului de calitate. În data de 21.07.2025 ora 06:00, în secțiunea Târnăveni priză, concentrația clorurilor a inregistrat o creștere cu 147 mg/l față de valoarea de 194 mg/l înregistrată în data de 20.07 ora 18:00. Conform măsurătorilor cu frecvență orară, in -situ, în ultimele 24 ore, conductivitatea în secțiunea Tva Mică aval loc Praid, a variat între 1552 μS/cm și 2673 μS/cm.

**Râul Târnava Mare- secțiunea Mihalț:** Conform analizelor efectuate pe probele de apă prelevate, realizate în intervalul 20.07 ora 06:00 și 21.07 ora 06:00, la indicatorul cloruri, s-au înregistrat variații mici, de la o prelevare la alta. Concentrația clorurilor în data de 21/07/06:00 a scăzut cu 61 mg/l față de 203 mg/l înregistrată în 20/07/18:00. În lunile iulie, din perioada 2022-2024, în secțiunea Mihalț, la indicatorul conductivitate s-au înregistrat valori cuprinse între 757,0 μS/cm și 1455 μS/cm, conform monitorizării planificate în Manualul de Operare al Sistemului de Monitoring la nivelul Bazinului Hidrografic Mureş, valori relativ comparabile cu cele înregistrate în această perioadă. Conform măsurătorilor cu frecvență orară, in situ, în ultimele 24 ore, conductivitatea a variat între 1040 μS/cm și 1141 μS/cm.

**Râul Mureș:** Conform analizelor efectuate pe probele de apă prelevate, realizate în intervalul 20.07 și 21.07, la indicatorul cloruri, pe râul Mureș s-au înregistrat variații mici, de la o prelevare la alta, în toate cele 7 secțiuni monitorizate. În data de 21.07.2025 ora 06:00, în secțiunea Nădlac, concentrația clorurilor a crescut cu 13,4 mg/l, față de 70.7 mg/l înregistrată în data de 20.07. ora 06:00. În lunile iulie, din perioada 2022-2024, în secțiunea Nădlac, la indicatorul cloruri s-au înregistrat valori cuprinse între 28,0 mg/l și 43,8 mg/l, conform monitorizării planificate în Manualul de Operare al Sistemului de Monitoring la nivelul Bazinului Hidrografic Mureş, valori relativ comparabile cu cele înregistrate în această perioadă. Ca urmare a măsurătorilor cu frecvență orară, in - situ, în ultimele 24 ore, conductivitatea pe râul Mureș în secțiunea Nădlac a variat între 541 μS/cm și 568 μS/cm.

 Este de menționat faptul că până în prezent, potrivit observațiilor din teren nu s-a constatat mortalitatea faunei piscicole pe r. Mureș.

În continuare, pe lângă măsurile la nivel local în zona minei, în vederea limitării poluării în secțiunea Alba Iulia (râul Mureș), respectiv scăderea valorilor ridicate ale conductivității și ale concentrațiilor de cloruri, se evacuează, în scopul asigurării diluției, apă din acumulările Bezid (râul Târnava Mică), acumulările Zetea (râul Târnava Mare), acumulările Mihoiești (râul Arieș). În același timp, pentru asigurarea diluției în aval de secțiunea Alba Iulia, se evacuează apă de calitate bună din acumulările de pe râurile Sebeș, Cugir, Cerna și Strei. Diluția asigurată prin evacuarea de apă din acumulările anterior menționate reprezintă un debit suplimentar de circa 12 mc/s.

Apele Române Mureș intensifică prelevarea de probe în zonele afectate și va extinde monitorizarea, dacă va fi necesar, până la revenirea parametrilor la valori normale.

ANAR va continua informarea periodică privind evenimentul de calitate din zona Salinei Praid, pentru Subcomisia româno-ungare de calitate a apei, către (ATIVIZIG) Ungaria.

**1.3.Pe Marea Neagră**

Nu au fost evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în datele de: 18.07.2025, 19.07.2025 și 20.07.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) nu **a fost depășită la nicio staţie de monitoring a calităţii aerului din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului și vegetației**

 **ANMAP Directia judeteana Dâmbovița**, a notificat telefonic, la **ora 15:06, 21.07.2025, existenta unui incendiu în desfășurare, în localitatea Vizuresti, jud. Dâmbovița. Ardea o cantitate de aprox 6,7 tone deşeuri menajere depozitate necorespunzător, împreună cu vegetație uscata pe o suprafață de aprox 2000 mp**. Se intervine de către ISU DB la stingere.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

Agenția Națională pentru Protecția Mediului (ANPM) precizează referitor la incidentul care a avut loc în data de 14.02.2025, ora 01:20, la Cernobîl, după ce o dronă a lovit învelișul din beton care protejează rămășițele Reactorului 4 al fostei centrale nucleare, din Ucraina, nu reprezintă un pericol pentru România. Se precizează că Rețeaua Națională de Supraveghere a Radioactivității Mediului (RNSRM), aflată în subordinea Ministerului Mediului, Apelor și Pădurilor (MMAP) și coordonată de ANPM, monitorizează permanent evoluția radioactivității mediului la nivel național, iar valorile înregistrate după acest eveniment se situează în limitele obișnuite, specifice acestei perioade.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5.Restricții la captările de apă centralizate**

**Notă: ABA Dobrogea Litoral informează că în conformitate cu prevederile *Planului de restricții și folosire a apelor în perioadele deficitare, pentru B.H. Dunăre 2021-2025,* se aduc la cunoștință următoarele:**

* Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere în următoarea perioadă, va începe aplicarea prevederilor *Planului de restricții și folosire a apelor în perioadele deficitare pentru B.H. Dunăre 2021-2025*.
* În data de 23.06.2025 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un *debit de 892 mc/s*, respectiv un *nivel = -16 cm;* Conform *Planului de restricții* pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

debitul de atenție/avertizare Qat = 859.536 mc/s;

* debitul necesar pentru satisfacerea cerințelor cantitative QN = 716.28 mc/s;
* debitul necesar pentru îndeplinirea condițiilor de calitate QNPCA = 324 mc/s;
* Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

Din cauza scăderii semnificative în ultima perioadă a nivelului, respectiv a debitului fluviului Dunărea – Braț Tulcea și Braț Sulina, pe sectorul Tulcea – Partizani - Maliuc – Crișan - Sulina, precum și tendința de scădere pentru următoarea perioadă, se vor aplica prevederile *Planului de restricții și folosire a apelor în perioadele deficitare pentru B.H. Dunăre 2021-2025*;

* În data de 25.06.2025 nivelul Dunării, respectiv debitul, a atins valoarea de atenționare/avertizare astfel: în Secțiunea PH Tulcea Mm 32 s-a înregistrat un *nivel de 87 cm*, respectiv un debit de 744 *mc/s;*
* În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Tulcea – Partizani - Maliuc – Crișan - Sulina, respectiv:
* în scop potabil: S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA – P.L. Crișan - P.L. Mila 23, S.C. Aquaserv SA Tulcea - P.L.Sulina;
* industrie: S.C. Alum SA Tulcea;
* irigații: SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL;
* piscicultură: SC Euro Delta Danube - A.P. Maliuc, SC Obretin (Am Obretin 1 ), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
* Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe sectorul Dăeni – Măcin – Smârdan, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025;
* În acest sens, se instituie aplicarea treptelor 1, 2 și 3 de restricții la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv:
* în scop potabil: S.A.A.C. Dăeni, Comuna Smârdan;
* irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin;
* piscicultură: S.C. Piscicola Măcin (Am. Turcoaia).
* În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Nufăru – Mahmudia – Murighiol - Sfântu Gheorghe, respectiv:
* în scop potabil: SC Aquaserv SA - P.L. Mahmudia, SC Uzina de Apa Sf. Gheorghe;
* irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;
* În data de 07.07.2025 în Secțiunea Cernavodă s-a înregistrat un *debit de 333 mc/s*, respectiv un *nivel = -143 cm;*

 Conform *Planului de restricții* pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

* debitul de atenție/avertizare Qat = 859.536 mc/s;
* debitul necesar pentru satisfacerea cerințelor cantitative QN = 716.28 mc/s;
* debitul necesar pentru îndeplinirea condițiilor de calitate QNPCA = 324 mc/s;
* În acest sens, se va aplica treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:
	+ în scop potabil: S.C. R.A.J.A. S.A. Constanța – Sursa de apă potabilă Cernavodă;
	+ transport: C.N. A.C.N. Agigea cu alimentare apă din Dunăre;
	+ industrie: S.C. Sârme și Cabluri S.A. Hârșova;
	+ irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie
	+ piscicultură: SC Aquarom Elite Distribution Buc.–Am. pisc. Oltina și SC Danubiu Elite Buc. –Am. pisc. Dunăreni .

 -piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).

**ABA Argeș Vedea** informează că începând cu data de 15 iunie 2025, urmare a scăderii accentuate a nivelului în lacul de acumulare Văcărești – r. Dâmboviţa, s-a dispus oprirea centralei hidroelectrice și deschiderea vanei plane priză capitală pentru evacuarea unui debit de 4,5 mc/s. În secțiunea NH Brezoaele, debitul necesar funcționării Stației de tratare Arcuda este suplimentat cu 0,3 mc/s prin derivația Micea Vodă (Ilfov – Dâmbovița).

Sunt retrase din exploatare pentru reparații:

- Stavila nr.2 – Baraj Pitești – r. Argeș;

- Vana segment nr. 3 – Baraj Mihăilești – r. Argeș;

- Clapet nr. 1 + Vana priză capitală nr.1 - Baraj Văcăreşti - r. Dâmboviţa.

**6.Pagube produse datorită fenomenelor hidro-meteorologice periculoase:**

**CJSU Mureș** inf. despre pagube produse ca urmare a ploilor torențiale cu grindină, din data de 16.07.2025, in **Com. Bichiș, loc. Gîmbuț**, **Teren arabil 33,98 ha**. SGA Mureș consideră necesară decolmatarea cursurilor de apă din administrare, întreținerea șanțurilor și rigolelor stradale, dimensionarea corectă a podurilor și podețelor.

**CJSU Iași** inf. despre pagube produse ca urmare a ploilor torențiale cu grindină, din data de 17-18.07.2025, in com Rediu și Dumești, străzi 10 km. Personal tehnic din cadrul sistemelor hidrotehnice - S.G.A. Iași/ S.H.I. Pașcani, supraveghează nivelurile și debitele pe cursurile de apă și la construcțiile hidrotehnice cu rol de apărare din administrare.

**CJSU Suceva inf.** despre pagube produse ca urmare a ploilor torențiale cu grindină, din data de 17-18.07.2025, in Oraș Vicovul de Sus și com. Putna, Străzi 10,9 km, Drum comunal inundat 0,61 km, Drum forestier inundat 2,5 km, Eroziune maluri 0,15 km, Punți pietonale suspendate avariate 1 buc., Pod din tuburi distrus 1 buc și Lucrări de apărare 0,05 km. SGA Suceava asigură comportamentul corespunzător al construcțiilor hidrotehnice cu rol de apărare împotriva inundaţiilor.

**Notă:** **ABA Siret,** informeaza ca în data de 21.07.2025, orele 10.05, barajistul de la Acumularea Serbauti, jud. Suceava, a observat faptul ca a avut loc un incident cu o barca unde se afla un tanar. Barca s-a spart iar acesta a cazut în apa. Imediat la fata locului s-au prezentat echipele de interventie, l-au scos la mal acesta fiind constient si preluat de ambulanta. Se mentioneaza ca acesta nu deține nici un acord in ceea ce priveste intrarea pe luciul apei.

**DIRECȚIA COMUNICARE ȘI DIGITALIZARE**